Aksara Sundha

Aksara Sundha (ᮃᮊ᮪ᮞᮛ ᮞᮥᮔ᮪ᮓ) iku ngrujuk ing siji sistim panulisan kasil karya bangsa Sundha kanggo nulisaké basa Sundha. Aksara Sunda iku ngrujuk ing aksara Sundha Kuna kang dienggo saka abad kaping 14 nganti tekan abad kaping 18.

 Sajarah 

Saliyané nganggo aksara Sundha Kuna, bangsa Sundha tau ngerti lan nganggo sistém aksara liyané, antarané
 aksara Pallawa utawa aksara Pra-Nagari kang dienggo kanggo nulisaké basa Sangskreta, dienggo nganti ing abad kaping 7,
 aksara Sundha Kuna kang diturunake saking aksara Pallawa.
 aksara Cacarakan utawa aksara Jawa, kanthi umum barengan karo lebuné agama Islam lan budayan Jawa menyang Cerbon (abad kaping 16) lan Priangan (abad kaping 17),
 aksara Pegon, mligi ing lingkungan pasantrén, kanggo nyebar ajaran Islam saka Donya Arab,
 aksara Latin, diwiwiti dienggo ing pungkasané abad kaping 19, kawanuhaké déning penjajah Walanda.

Sacara resmi, pamaréntah Jawa Kulon ngetokaké Perda taun 2003 kanggo njurung aksara Sunda bèn bisa dienggo sadina-dina.Dangiang Aksara Sunda , pirsanana filsafat Abah Surya ngenani aksara Sunda ing Sundanet.com

 Komputerisasi 
Komputerisasi aksara Sundha nalika metuné publikasi resmi aksara Sundha saking Pamaréntah Jawa Kulon. Conto pisanané "Aksara Pakuan" ing wujud OTF.

Liyané saka aksara mau, ing wulan Januari 2006, proposal kanggo kodhifikasi Aksara Sundha ing format Unicode wis dikirimaké menyang konsorsium Unicode http://std.dkuug.dk/jtc1/sc2/wg2/docs/n3022.pdf. Prosès iki bakal lumaku suwéné rong taun. Diarepaké ing taun 2008, aksara Sundha wis bisa lumebu ing susunan Unicode vèrsi 5.0.

 Susunan Aksara Sundha 
Aksara Sundha bisa dipérang dadi sawatara komponèn, antarané:
 aksara nglegena (aksara wyanjana)
 aksara swara
 sandhangan swara
 paugeran tandha waca
 angka

 Aksara nglegena 
Gambar:AksaraSunda-Ngalagena.png

 Aksara swara 
Gambar:AksaraSunda-Vokal.png

 Sandhangan swara 
Gambar:AksaraSunda-Vokalisasi.png

 Angka 
Gambar:AksaraSunda-Angka.png

 Conto panganggonané 
 Asmarandana 
Tèks Sundha  Alihaksara Sundha  Jarwa ing basa Jawa Gambar:Asmarandana-sunda.png  Éling éling masing éling,
rumingkang di bumi alam,
darma wawayangan baé,
raga taya pangawasa,
lamun kasasar lampah,
napsu nu matak kaduhung,
badan anu katempuhan.  Éling éling mbok ya éling,
Yèn nglelana ing bumi alam,
Darma wewayangan waé,
Raga 'ra ana kuwasa,
Upama kesasar mlampah,
Napsu kang marakké getun,  
Awaké kang kudu kurban.

 Ladrang 
Tèks Sundha  Alihaksara Sundha  Jarwa ing basa JawaGambar:Ladrang-sunda.png Aya hiji rupa sato leutik,
Éngkang-éngkang, éngkang-éngkang,
Sok luluncatan di cai,
Ari bangun arék sarupa jeung lancah. 
Ana siji rupa kéwan cilik,
Éngkang-éngkang, éngkang-éngkang, 
Senengé loncat nèng banyu,
Nèk wanguné ngarep padha karo kemangga.

 Cathetan sikil 

Kategori:Basa Sundha
Sundha